Arsuf

Arsuf aŭ Apollonia (; en ‎), konata ekde la frua islama periodo kiel Arsuf (, latinigite: Arsūf) kaj en la krucmilita epoko de la Jerusalema reĝlando kiel Arsur, estis iama urbo sur la marbordo de Mediteraneo en Palestino, en tio kio estas nuntempe Israelo. Por la israela arkeologio ĝi estas konata kiel Tel Arŝaf (). Fondita de fenicianoj dum la Persia periodo fine de la 6-a jarcento a.K., ĝi estis loĝata sinsekve ĝis la krucmilita epoko,History's Garbage Dump, Israel Antiquities Authority, Aŭgusto 2013. Alirita la 19an de Februaro 2021.  tra la Helenisma, Romia kaj Bizanca periodoj, kaj dum tiu lasta estis renomita Sozusa (Σώζουσα, aŭ Sozusa en Palestino por diferencigi ĝin el Sozusa en Libio). Cohen, Getzel M., The Hellenistic Settlements in Syria, the Red Sea Basin, and North Africa (2006), p. 234.  Ĝi estis sur sableca areo kiu finas ĉe la maro per klifo, ĉirkaŭ 34 kilometrojn sude de Cezareo.

La areo estis konkerita de islamaj araboj en 640, estis fortikita kontraŭ atakoj de Bizanco kaj ekde tiam estis konata kiel Arsuf. En 1101 ĝi estis siavice konkerita de la Jerusalema reĝlando, kaj estis strategie grava loko por la luktoj de la Tria Krucmilito, dum kiu okazis apude la Batalo de Arsuf (1191). La fortikaĵo kaj la urbo mem estis konkeritaj de la Mamlukoj en 1265, kaj ekde tiam ambaŭ ruiniĝis.

La loko de Arsuf (ankaŭ kiel Apollonia–Arsuf אַפּוֹלוֹנְיָה-אַרְסוּף) estas nuntempe en la municipo Herzlija, Israelo (ĝuste norde de Telavivo). La loko estis intense elfosita ekde 1994. En 2002 la Apolonia Nacia Parko malfermiĝis al la publiko.

 Notoj 

Kategorio:Arkeologiaj lokoj en Israelo
Kategorio:Krucistaj burgoj
Kategorio:Eksaj loĝlokoj de Azio
Kategorio:Naciaj parkoj de Israelo
Kategorio:Fenicaj urboj